George Armstrong

George Armstrong (født 9. august 1944 i Hebburn, Durham, England, død 31. oktober 2000) er en tidligere fotballspiller for bl.a. Arsenal og Leicester City og tidligere trener for det norske laget Mjølner. Hans rolle på banen var i angrep, hovedsakelig som venstreving men han kunne fungere bra på høyreving også. Han ble kjent for sine utrettelige løp opp og ned langs sidelinjen, samt sine presise cornere og innlegg. 

Ligadebuten kom For Arsenal mot Blackpool 24. februar 1962 (1. Divisjon, 1-0, borte, 13 728 tilskuere, 17 år gammel). Fikk tre juniorlandskamper og U23-landskamper for England (fem kamper og tre mål i perioden 1965-66). Han hadde en lang karriere og var innom følgende klubber: Hawthorn Leslie Boys Club (junior), Grimsby Town (prøvespill), Newcastle United. (prøvespill), Arsenal (500 kamper, 53 mål. Totalt: 621 kamper, 68 mål), Leicester City (15 kamper, ingen mål), Stockport County (34 kamper, ingen mål), Aston Villa (trener), Fulham (trener), Trowbridge Town (spiller), Enderby town (manager), Middlesbrough (trener), Queens Park Rangers (trener), Mjølner (i byen Narvik i Norge som trener), Kuwait (trener, til 1990), Arsenal (reservelagstrener fra 1990). 

Armstrong kom til Arsenal i august 1961 som amatør, men fikk proffkontrakt allerede samme måneden (24. august 1961). Etter ligadebuten var han fremdeles reserve for Johnny MacLeod og Alan Skirton, men spilte seg inn på laget i 1963/64 sesongen. Det sies at grunnen til at han aldri fikk landskamper for  var at Sir Alf Ramsey spilte uten tradisjonelle vinger. Fra Arsenal til Leicester City 13. september 1977 for £15 000, og videre til Stockport County 31. august 1978 for £5 000. Han var ferdig utdannet elektriker før han kom til Arsenal, men valgte å satse på sitt talent innen fotball. Han ble værende i Arsenals trenerteam fra 1990 og resten av livet, selv om det var flere managerbytter i løpet av denne perioden. Han døde bare timer etter han fikk hjerneslag på treningsfeltet i oktober 2000.

 Meritter 
 Ligamester: 1970/71. 
 FA-cup mester: 1970/71. 
 FA-cup finalist: 1971/72. 
 Vinner av The Double: 1970/71. 
 Liga-cup finalist: 1967/68, 1968/69. 
 Vinner av Messebycupen: 1969/70. 
 «Arsenal player of the year»: 1969/70. 
 Vinner av «Football Combination League» (reserveligaen): 1969/70.   
 Nest flest kamper for Arsenal gjennom tidene (David O’Leary har rekorden). 	

 Karriere 	
KlubbSesKamperMålDivPlassFA-cupLiga-cupE-cupManagerArsenal1961/62411104. runde - -George SwindinArsenal1962/63162175. runde - -Billy WrightArsenal1963/64283185. runde -2. rundeBilly WrightArsenal1964/654041134. runde - -Billy WrightArsenal1965/663961143. runde - -Billy WrightArsenal1966/67407175. runde3. runde -Bertie MeeArsenal1967/68425195. rundeFinalist -Bertie MeeArsenal1968/69295145. rundeFinalist -Bertie MeeArsenal1969/701731123. runde3. rundeVinnerBertie MeeArsenal1970/7142711Vinner4. runde4. rundeBertie MeeArsenal1971/7242215Finalist4. runde3. rundeBertie MeeArsenal1973/744101104. runde2. runde -Bertie MeeArsenal1974/752401166. runde2. runde -Bertie MeeArsenal1975/762941173. runde2. runde -Bertie MeeArsenal1976/77372185. runde5. runde -Terry NeillLeicester City1977/781201204. runde2. runde -Frank McLintockLeicester City1978/79302174. runde2. runde -Jock WallaceStockport County1978/793404173. runde2. runde -Mike Summerbee

 Referanser 

 Eksterne lenker 


 Minneartikkel i avisen The Guardian
 Bilde og biografi på websiden sporting-heroes.net
 George Armstrong hyllest på websiden Arsenal-land

Kategori:Engelske fotballspillere
Kategori:Fotballspillere for Arsenal FC
Kategori:Fotballspillere for Leicester City FC
Kategori:Fotballspillere for Stockport County FC
Kategori:Personer fra South Tyneside
Kategori:Elektrikere‎